
         REPUBLIKA HRVATSKA
     TRGOVAČKI SUD U OSIJEKU


U  I M E  R E P U B L I K E  H R V A T S K E
R J E Š E N J E


Trgovački sud u Osijeku, po stečajnom sucu mr. sc. Borisu Vukoviću, povodom prijedloga predlagatelja dužnika po likvidatoru udruge za otvaranje stečajnog postupka nad dužnikom: KARATE KLUB TVRÐA U LIKVIDACIJI, Franje Kuhača 10, Osijek, Registarski broj: 14004191, OIB: 60865132217, dana 22. kolovoza 2018. godine 


r i j e š i o  j e


1. OTVARA se stečajni postupak nad dužnikom: KARATE KLUB TVRÐA U LIKVIDACIJI, Franje Kuhača 10, Osijek, Registarski broj: 14004191, OIB: 60865132217.

1. Za stečajnog upravitelja imenuje se Jozo Perić OIB: 83577001032,  Velika, dr. Franje Tuđmana 28 automatskom dodjelom – promjenom uloge.

1. ZAKLJUČUJE se stečajni postupak nad dužnikom: KARATE KLUB TVRÐA U LIKVIDACIJI, Franje Kuhača 10, Osijek, Registarski broj: 14004191, OIB: 60865132217.

1. Ovo rješenje objaviti će se na mrežnoj stranici e-Oglasna ploča sudova, a nakon pravomoćnosti dostaviti sudskom registru radi brisanja dužnika iz sudskog registra. 


Obrazloženje


Predlagatelj - dužnik po likvidatoru udruge Gordanu Šestiću, OIB: 54092047361, Franje Kuhača 10, Osijek dana 11. travnja 2018. godine podnio je ovome sudu prijedlog za pokretanje stečajnog postupka nad dužnikom KARATE KLUB TVRÐA, Franje Kuhača 10, Osijek, Registarski broj: 14004191, OIB: 60865132217, u kojem navodi da kod dužnika postoji stečajni razlog zato što dužnik ima nepodmirene obveze prema porezu na dobit u iznosu od 13.034,34 kn, udruga nema imovinu iz koje bi podmirila obvezu, ne postoje uvjeti za likvidaciju udruge, čl. 49. Zakona o udrugama.

Slijedom navedenoga predlagatelj predlaže da sud otvori stečajni postupak nad dužnikom i prilaže: Bruto bilancu od 01.01.2015. – 31.12.2015. (zadnja aktivna godina udruge),  Potvrdu o zatvorenom računu udruge od 06.06.2016., Knjigovodstvenu karticu od 05.04.2018., Rješenje Ureda Državne uprave u Osječko-baranjskoj županiji Služba za gospodarstvo od 19.01.2016. i 08.02.2018. godine.

Sud je utvrdio da je predlagatelj ovlašten za podnošenje predmetnoga prijedloga u skladu s čl. 109. st. 1. Stečajnog zakona („Narodne novine“ broj 71/15 i 104/17; u daljnjem tekstu SZ), te je donio rješenje o pokretanju prethodnog postupka i imenovao privremenog stečajnog upravitelja (čl. 115. st. 1. i 2. SZ-a), odredio mu dužnosti (čl. 119. st. 2. i 3. SZ-a) i zakazao ročište (čl. 123. i čl. 128. st.1. SZ-a).

U smislu članka 5. SZ-a stečajni postupak se može otvoriti ako sud utvrdi postojanje stečajnog razloga. 

Nad dužnikom je pokrenut prethodni postupak radi utvrđivanja uvjeta za otvaranje stečajnog postupka, tijekom kojeg je za privremenog stečajnog upravitelja imenovan Jozo Perić OIB: 83577001032, Velika, dr. Franje Tuđmana 28 sa zadatkom da ispita postojanje stečajnih razloga, mogu li se imovinom dužnika pokriti troškovi stečajnog postupka, te kakvi su izgledi za nastavak poslovanja dužnika.  

Ročište radi očitovanja o prijedlogu za otvaranje stečajnog postupka i rasprave o pretpostavkama za ispitivanje uvjeta za otvaranje stečajnog postupka nad dužnikom održano je 29. svibnja 2018. godine.
Iz izvještaja privremenog stečajnog upravitelja, prijedloga dužnika za otvaranje stečajnog postupka, bruto bilance dužnika i prokaznog popisa imovine dužnika ovjerenog od javnog bilježnika vidljivo je da nepodmirene obveze dužnika prema porezu na dobit iznose 13.034,34 kn i da dužnik nema nikakve imovine te da je stoga dužnik u smislu čl. 7. SZ-a prezadužen jer je imovina dužnika manja od postojećih obveza. 
Sud je također na održanom ročištu saslušao zakonskog zastupnika dužnika koji je pojasnio da dužnik tijekom likvidacijskog postupka nije proveo podjelu imovine te da je stoga u smislu članka 15. SZ-a dopušteno pokretanje stečajnog postupka. 
Na temelju podataka navedenih u izvješću privremeni stečajni upravitelj je mišljenja da je stečajni dužnik prezadužen te budući da je kod dužnika ispunjen stečajni razlog iz članka 7. SZ-a, a dužnik nema imovine dovoljne ni za namirenje troškova stečajnog postupka, predložio je stečajnom sucu, sukladno članku 132. Stečajnog zakona donošenje rješenja o otvaranju i zaključenju stečajnog postupka nad dužnikom. 

Sud je izvršio uvid u spis i dokumente u spisu i to: Prijedlog dužnika za otvaranje stečajnoga postupka od 10.04.2018., Bruto bilancu na dan 28.02.2018., Zahtjev dužnika za zatvaranje transakcijskog računa od 06.06.2016., Knjigovodstvenu karticu za 2018. godinu, Rješenje Ureda državne uprave u Osječko-baranjskoj županiji Služba za gospodarstvo od 19.01.2018., Rješenje Ureda državne uprave u Osječko-baranjskoj županiji Služba za opću upravu od 08.02.2018.,Ispis iz Registra udruga na dan 12.04.2018., Izvješće privremenog stečajnog upravitelja od 25.05.2018., Prokazni popis imovine od 17.05.2018., Ispis iz Registra udruga na dan 25.05.2018.,Izjavu ovlaštene osobe za zastupanje udruge o arhiviranju dokumentacije od 30.05.2018., Ispis iz Registra udruga na dan 20.08.2018.

Budući da je tijekom prethodnog postupka rješenjem na osnovi izvedenih dokaza utvrđeno da imovina koja bi ušla u stečajnu masu nije dovoljna ni za namirenje troškova stečajnog postupka, sukladno članku 132. stav 1. Stečajnog zakona, stečajni sudac je rješenjem poslovni broj 7 St-402/18-9 od 30. svibnja 2018. godine, koje rješenje je objavljeno na e-oglasnoj ploči suda 30. svibnja 2018. pozvao osobe koje imaju pravni interes da se provede stečajni postupak nad dužnikom da u roku od 15 dana uplate na sudski depozit kod ovoga suda ukupan iznos od 37.942,00 kn predujma za namirenje troškova prethodnoga i otvorenoga stečajnog postupka, a koje troškove čini: 
- naknada banke za otvaranje i zatvaranje računa – u iznosu od 200,00 kn u skladu s prosječnom naknadom prema Cjeniku financijskih institucija za usluge platnog prometa na tržištu
- trošak izrade pečata u iznosu od 150,00 kn u skladu s prosječnom važećom cijenom takvih usluga na tržištu
- trošak knjigovodstvenih usluga – mjesečno 1.000,00 kn x 12 mjeseci u iznosu od 12.000,00 kn u skladu s prosječnom cijenom takvih usluga na tržištu
- jednokratna nagrada privremenom stečajnom upravitelju za obavljene poslove u prethodnom stečajnom postupku, čl. 4. Uredba o kriterijima i načinu obračuna i plaćanja nagrade stečajnim upraviteljima (Narodne novine 105/15) u iznosu od 3.500,00 kn
- nagrada stečajnom upravitelju – čl. 7. Uredbe u bruto iznosu od 17.000,00 kn
- arhiviranje dokumentacije – (pohrana dokumentacije u skladu sa Zakonom o arhivskom gradivu i arhivima prema Cjeniku u iznosu od 1.000,00 kn.

- paušalna sudska pristojba u stečajnom postupku, Tbr. 24. Zakona o sudskim pristojbama u iznosu od 2.000,00 kn
- naknada FINA-i za 2 objave GFI – 1 objava 230,00 kn ukupno u iznosu od 460,00 kn u skladu s Cjenikom FINE propisanim Pravilnikom o vrstama i visini naknada za uslugu javne objave dokumentacije iz Registra godišnjih financijskih izvještaja (Narodne novine br. 1/16)
- putni troškovi (korištenje osobnog automobila) na relaciji Velika – Osijek - Velika 102 km u jednom smjeru x najmanje 4 dolaska u Osijek = 816 km x 2,00 kn u iznosu od 1.632,00 kn.
Sud je utvrdio da upravo navedeni troškovi i u navedenim iznosima čine iznos predujma potrebnog za namirenje osnovnih troškova prethodnog i otvorenoga stečajnog  postupka. Sud je mišljenja da u svakoj odluci o troškovima sud treba na transparentan način omogućiti vjerovnicima provjeru opravdanosti visine određenih troškova predujma, pri čemu se iako u tome neki put nije moguće biti potpuno precizan, troškovi ne bi smjeli određivati paušalno. Istim rješenjem pozvane osobe upozorene su da će sud, ukoliko ne uplate predujam, donijeti odluku o otvaranju i zaključenju stečajnog postupka. U tom slučaju stečajni postupak neće se provesti i na odgovarajući će se način primijeniti odredbe članka 286. do 292. Stečajnog zakona. Na gore navedeni upućeni poziv na uplatu predujma u navedenom roku nije se odazvao nitko iz kruga osoba zainteresiranih za vođenje stečajnog postupka nad dužnikom.
Budući da je prije otvaranja stečajnog postupka sud utvrdio da imovina stečajnog dužnika koja bi ušla u stečajnu masu nije dovoljna ni za namirenje troškova stečajnog postupka, temeljem članka 132. stav 2. Stečajnog zakona odlučeno je kao u izreci.
Za stečajnog upravitelja, automatskim odabirom promjenom uloge, imenovan je Jozo Perić OIB: 83577001032,  Velika, dr. Franje Tuđmana 28 s liste A stečajnih upravitelja za područje nadležnosti ovoga suda a sukladno čl. 84. st. 1. u vezi s čl. 85. st. 2. SZ-a te je odlučeno kao u toč. 2. izreke.  

U Osijeku 22. kolovoza 2018. 
     
                                                                                       STEČAJNI SUDAC
[bookmark: _GoBack]       mr. sc. Boris Vuković






Zapisničar: Danijela Špeletić                                          
   
UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovoga suda.

